সিলেটে গত ২৪ ঘণ্টায় করোনা আক্রান্ত ১০৫, সুস্থ ৫০ | 553481|| Bangladesh Pratidin
সিলেটে গত ২৪ ঘণ্টায় করোনা আক্রান্ত ১০৫, সুস্থ ৫০
প্রকাশ : ১ আগস্ট, ২০২০ ১৬:১৭
করোনাভাইরাসে আক্রান্ত হয়ে সিলেট বিভাগে গত ২৪ ঘণ্টায় আরও ১০৫ জন আক্রান্ত হয়েছেন। এদের মধ্যে সিলেট জেলার ৬৩ জন, সুনামগঞ্জের ২১ জন এবং হবিগঞ্জের ২১ জন। আর এই সময়ের মধ্যে সুস্থ হয়েছেন ৫০ জন। তবে গত ২৪ ঘণ্টায় সিলেট বিভাগে কেউ মারা যাননি।
শনিবার সকাল পর্যন্ত সিলেট বিভাগে করোনাভাইরাসে আক্রান্ত রোগী সংখ্যা বেড়ে দাঁড়াল ৭ হাজার ৯১৪ জন। এরমধ্যে সিলেট জেলায় ৪ হাজার ২৫৪ জন, সুনামগঞ্জে ১ হাজার ৪৯৩ জন, হবিগঞ্জে ১ হাজার ১৮১ জন এবং মৌলভীবাজারে ৯৮৬ জন করোনায় আক্রান্ত হয়েছেন।
শনিবার সকাল পর্যন্ত সিলেট বিভাগে করোনাভাইরাসে আক্রান্ত হয়ে মারা গেলেন ১৪৬ জন। এরমধ্যে সিলেট জেলায় ১০৮ জন, সুনামগঞ্জে ১৫ জন, হবিগঞ্জে ১০ জন এবং মৌলভীবাজারে ১৩ জন করোনায় আক্রান্ত হয়ে মারা গেলেন।
আর করোনাভাইরাসের উপসর্গ ও করোনায় আক্রান্ত হয়ে সিলেট বিভাগের বিভিন্ন হাসপাতালে চিকিৎসাধীন আছেন ১ হাজার ১৫৫ জন। এরমধ্যে ১৯০ জন করোনাভাইরাসে আক্রান্ত হয়ে আর বাকিরা উপসর্গ নিয়ে হাসপাতালে ভর্তি আছেন।